<classify> WAZIRI wa Nchi Ofisi ya Rais Tawala za Mikoa na Serikali za Mitaa, Selemani Jafo amesema Halmashauri ya Mji wa Geita imeongoza kitaifa katika kukusanya mapato katika mwaka wa fedha 201718.Amesema, Halmashauri hiyo imekusanya mapato kwa asilimia 218.Ameyasema hayo jijini Dodoma wakati anatoa taarifa ya makusanya ya mapato kwenye Halmashauri katika mwaka wa fedha 20172018.Jafo amesema, Geita imefuatiwa na Halmashauri ya Wilaya ya Kibaha mkoani Pwani iliyokusanya kwa 165.Kwa mujibu Waziri Jafo, Halmashauri ya Mpingwe mkoani Katavi imeshika nafasi ya tatu kwa kukusanya kwa asilimia 162.Katibu Mkuu Ofisi ya Rais Tawala za Mikoa na Serikali za Mitaa TAMISEMI, Mhandisi Mussa Iyombe amesema, viongozi wa Halmashauri zilizopata makusanyo makubwa zaidi kwenye mwaka wa fedha 20172018 watabanwa waeleze ilikuwaje wakapata mapato hayo.Iyombe amesema, haiwezekani Halmashauri hizo zipate mapato hayo kama kulikuwa na mipango mizuri.Kwa mujibu wa kiongozi huyo, huenda pia baadhi ya Halmashauri zilijiwekea malengo madogo ili zionekane zimekusanya mapato makubwa.Waziri Jafo amesema, kiwango cha ukusanyaji mapato katika mwaka wa fedha 20182019 kitakuwa kigezo kikuu cha kupima utendaji wa wakurugenzi wa Halmashauri.  <topic>: KITAIFA 